Diari Oficial de la Generalitat Valenciana


Sumari del DOGV 7129, del 11-10-2013 (2013/9693)

ORDE 17/2013, de 26 de setembre, de la Conselleria d'Infraestructures, Territori i Medi Ambient, per la qual s'aprova la modificació parcial de traçat de la via pecuària assagador de Llançola, en el tram afectat per la concessió minera número 2112 Arcitras, al terme municipal de Sant Joan de Moró, promoguda per Watts Blake Bearne España, SA, en l'actualitat, Sibelco Materiales Cerámicos, SA.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7129

Data del DOGV
:   11-10-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/9693


Data del document
:   26-09-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

ORDE 17/2013, de 26 de setembre, de la Conselleria d'Infraestructures, Territori i Medi Ambient, per la qual s'aprova la modificació parcial de traçat de la via pecuària assagador de Llançola, en el tram afectat per la concessió minera número 2112 Arcitras, al terme municipal de Sant Joan de Moró, promoguda per Watts Blake Bearne España, SA, en l'actualitat, Sibelco Materiales Cerámicos, SA. [2013/9693]  
Antecedents de fet  
1. Amb data 5 d'abril de 2012, se solicita modificació de traçat de la via pecuària assagador de Llançola, que figura amb el núm. 25 en el projecte de classificació de les vies pecuàries de Vilafamés (que inclou Sant Joan de Moró), aprovada per l'Orde Ministerial de 20 de maig de 1957, publicada en el Boletín Oficial del Estado el 10 d'agost del mateix any, amb una amplària legal i necessària de 20 metres.  
A esta solicitud s'adjunta projecte de modificació de traçat redactat per l'enginyer de mines Juan Carlos Santiago Gayubas a l'abril de 2012.  
  
El motiu d'esta solicitud de modificació de traçat de la via pecuària assagador de Llançola obeïx a la realització del pla d'explotació de la concessió minera número 2112, Arcitras, la qual va ser atorgada el 17 de maig de 1985 per la Conselleria d'Indústria i Energia de la Generalitat a la mercantil Arcillas Industriales y Transformaciones, SL, absorbida per Watts Blake Bearne España (WBB España, SA) amb data 1 de juliol de 2000.  
2. Amb caràcter previ, es van dur a terme les actuacions següents:  
La totalitat de les quadrícules mineres objecte de la concessió d'explotació atorgada es trobaven, en aquell moment, al municipi de Vilafamés, del qual posteriorment es va segregar, amb data 10 de desembre de 1990, Sant Joan de Moró com a municipi independent. Per això, amb data 19 d'octubre de 1987, l'Ajuntament de Vilafamés va atorgar llicència d'activitat per a l'exercici de l'activitat extractiva, amb la qualificació prèvia per la Comissió Provincial d'Activitats com a molesta, insalubre, nociva i perillosa amb data 30 de setembre de 1987.   
  
El desenrotllament de les labors mineres a cel obert des de l'any 1987 ha suposat l'afecció als camins i les vies pecuàries que es localitzen dins del perímetre d'explotació: l'assagador de Piné i l'assagador de Llançola. Amb data 27 d'abril de 1988, la Secció Forestal de la Conselleria d'Agricultura i Pesca va autoritzar la desviació provisional de l'assagador de Llançola, que s'havia de veure afectada per les labors extractives.  
Posteriorment, amb data 28 de juliol de 2004, la Comissió Territorial d'Urbanisme de Castelló va aprovar definitivament el Pla General d'Ordenació Urbana de Sant Joan de Moró, en el qual es definia el perímetre màxim on s'autoritzava la realització de les labors extractives de la concessió d'explotació, Arcitras, com a sòl no urbanitzable de protecció especial per a explotació minera, incloent-hi en el perímetre el traçat de l'assagador de Llançola, la permuta del qual se solicita.  
És impossible recuperar el traçat original en haver-se destruït totalment pel buit originat per l'explotació minera des de 1987 fins a l'actualitat.  
3. Amb data 15 de maig de 2012, la Secció Forestal del Servici Territorial de Medi Ambient de Castelló elabora un informe relatiu a la idoneïtat de la solicitud, en el qual s'indiquen els aspectes següents:  
  
- El tram de via pecuària el traçat del qual se solicita modificar, afectat per l'explotació minera número 2112, Arcitras, afecta les parceles 9001, 9002, 9004, 9020, 269 i 270 del polígon 13, i les 9006 i 9007 del polígon 16, totes al terme municipal de Sant Joan de Moró, i la 9006 del polígon 14, del terme municipal de Vilafamés.  
- El tram a modificar en el seu traçat té una longitud de 1.450 m des del seu extrem nord.  
- El nou traçat de l'assagador discorre sobre sòl classificat en el pla general d'ordenació urbana de Sant Joan de Moró com de protecció especial per a ús miner de la concessió minera Arcitras.  
- En la documentació es troben memòria i plànols, i el traçat actual classificat de la via pecuària, el traçat proposat, es detalla per mitjà d'una relació de punts amb coordenades UTM fus 30 € ETRS89 que en delimita l'amplària legal, així com les superfícies totals i parcials de cada una de les parceles cadastrals afectades pels dos traçats, a més d'indicar-se també els terrenys classificats actualment com a via pecuària, que es proposa desafectar i permutar, unes dades que es poden contrastar en els plànols.  
- En la memòria s'adjunta com a annex solicitud a l'Ajuntament de Sant Joan de Moró de parcelació de les finques que s'hi descriuen per a efectuar la permuta de propietats per a realitzar la modificació de traçat. També figuren en els annexos el títol de concessió d'explotació i la llicència d'obertura expedida per l'Ajuntament de Vilafamés, així com una colecció de plànols parcelaris i topogràfics en què es reflectixen la situació actual i la modificació proposada.  
- En el traçat proposat, l'assagador finalitzaria en el mateix punt que en el seu traçat original, quan s'unix a l'assagador de la Talaiola al coll de l'Ullastre, tal com es descriu en el projecte de classificació.  
- El balanç de superfícies és el que es reflectix en la taula següent:  
  
Trams a desafectar i nou traçat Superfície  
Desafectació de l'antic traçat 30.608 m²  
Nou traçat per terrenys propietat de WBB España, SA 54.470 m²  
Diferència 23.862 m²  
  
  
  
- L'informe conclou que es considera motivada la solicitud, i es proposa que s'ordene l'inici de l'expedient administratiu de modificació parcial de traçat, ja que el que s'hi proposa és adequat per al trànsit ramader i la resta d'usos compatibles, i que s'ha de tramitar d'acord amb allò que s'estipula en els articles 10 i 11 de la Llei 3/1995, de 23 de març, de Vies Pecuàries, així com en la Instrucció de 13 de gener de 2012, de la Direcció General del Medi Natural, sobre vies pecuàries, publicada en el Diari Oficial de la Comunitat Valenciana el dia 18 de gener de 2012.  
4. Amb data 15 de maig de 2012, el director territorial de Castelló de la Conselleria d'Infraestructures, Territori i Medi Ambient proposa l'autorització de l'inici de l'expedient de modificació parcial de traçat de l'assagador de Llançola a Sant Joan de Moró (STMA/SF/VP/MT/025/12) per part de la Direcció General del Medi Natural, vist l'informe de viabilitat elaborat per la Secció Forestal del Servici Territorial de Medi Ambient.  
5. Amb data 24 de maig de 2012, té entrada en el registre auxiliar de Francesc Cubells d'esta Conselleria un ofici del director territorial de Castelló de la Conselleria d'Infraestructures, Territori i Medi Ambient, en què proposa l'inici d'expedient de modificació parcial de traçat de la via pecuària número 25, assagador de Llançola, al terme municipal de Sant Joan de Moró, a solicitud de Watts Blake Bearne España, SA, en el tram afectat per l'explotació minera núm. 2112, Arcitras.  
  
6. Amb data 19 de juliol de 2.012, es va produir el canvi de denominació social de Watts Blake Bearne España, SA, que a partir d'esta data va passar a denominar-se Sibelco Materiales Cerámicos, SA.  
7. Amb data 25 de juliol de 2012, la Secció Forestal del Servici d'Ordenació i Gestió Forestal redacta un informe en què conclou que la modificació de traçat proposada complix els requisits establits en la Llei 3/95 per a dur-la a terme, per la qual cosa no es troba inconvenient per a l'inici de l'expedient.  
8. Amb data 30 d'agost de 2012, el director general de Medi Natural resol autoritzar l'inici de l'expedient STMA/SF/VP/MT/025/12, de modificació parcial de traçat de la via pecuària núm. 25, assagador de Llançola, al terme municipal de Sant Joan de Moró, a solicitud de Watts Blake Bearne España, SA, en el tram afectat per l'explotació minera número 2112, Arcitras, parceles 9001, 9002, 9004, 9020, 269 i 270 del polígon 13, i les 9006 i 9007 del polígon 16, totes al terme municipal de Sant Joan de Moró, i la 9006 del polígon 14, del terme municipal de Vilafamés.  
9. Amb data 26 d'octubre de 2012 i número de registre d'eixida 12871, el director territorial de Castelló d'esta Conselleria envia a l'Ajuntament de Sant Joan de Moró un ofici en què solicita informe sobre l'expedient i adjunta anunci de la modificació parcial de traçat per a la inserció en el tauler d'anuncis pel termini d'un mes.  
10. Amb data 20 de novembre de 2012, es publica en el Butlletí Oficial de la Província de Castelló l'anunci de modificació parcial de traçat de vies pecuàries, expedient STMA/SF/VP/MT/025/12.  
11. Amb data 21 de febrer de 2013 i número de registre 1286, té entrada en la Direcció Territorial de Castelló la documentació aportada per l'empresa solicitant de la modificació de traçat, consistent en còpia de l'escriptura d'agrupacions i segregacions realitzades per a la creació de la finca registral que ocupa el nou traçat i nota simple de les dos parceles generades.   
12. Amb data 5 d'abril de 2013, amb número de registre 2628, té entrada en la Direcció Territorial de Castelló un ofici de l'Ajuntament de Sant Joan de Moró en què es remet un informe tècnic municipal en què es manifesta que la modificació parcial de traçat proposada no té incidència negativa des del punt de vista tècnic en els interessos municipals de Sant Joan de Moró, i diligència per a fer constar que l'anunci de modificació parcial de traçat ha estat exposat des del 28 de febrer de 2013 al 28 de març de 2013, sense que s'hi haja presentat cap alegació.   
  
13. Amb data 10 d'abril de 2013, el tècnic instructor de l'expedient emet un informe tècnic, en el qual reproduïx l'informe de viabilitat de data 15 de maig de 2012 i detalla les coordenades UTM del nou traçat de la via pecuària assagador de Llançola, que discorre per les parcela 1 sud i la 2 nord (segons l'escriptura d'agrupacions i segregacions realitzades, així com nota simple de les dos parceles generades), el contingut del qual es dóna ací per reproduït.  
Així mateix, determina les parceles cadastrals sobre les quals se situa el nou traçat, que són les següents:   
  
Polígon Parcela Superfície total   
de la parcela m² Superfície aportada a la VP m²  
  
  
  
  
  
16 22  
17  
42  
44  
60  
57  
56  
9029 (\*)  
46  
55  
47  
54  
53 18.644  
256.116  
12.075  
17.235  
3.477  
9.966  
13.750  
1.659  
465  
3.779  
7.726  
4.030  
6.081 5.723  
5.176  
3.250  
2.048  
1.084  
6.936  
13.629  
1.659  
1.505  
4.399  
489  
4.221  
5.876  
Superfície total  
 54.336  
  
  
(\*) La superfície de la parcela 9029 del polígon 16 no s'inclou en la suma de la superfície aportada.  
La superfície aportada per a la permuta s'ha escripturat en dos parceles, l'1 sud i la 2 nord, i que estan formades per les parceles següents:  
Parcela 1 sud: composta per les parceles 22, 17 i 42, amb una superfície de 14.149 m².  
Parcela 2 nord: formada per les parceles següents: 44, 60, 57, 56, 9029, 46, 55, 47, 54 i 53, i una superfície de 40.187 m².  
La modificació parcial travessa el vial d'accés a l'explotació (parcela 9028 del cadastre), que abans de començar l'explotació, segons la informació de l'avanç cadastral, corresponia al barranc de Belengueret, encara que este ha desaparegut en este punt, per la qual cosa per part del promotor se senyalitzarà convenientment la cruïlla del camí d'accés.  
En la parcela 2 s'habilita la zona de recreació projectada.  
El nou traçat proposat el fa practicable per a un ús recreatiu de l'assagador per a senderisme o cicloturisme, ja que disposa d'un camí que discorre majoritàriament dins del nou traçat de la via pecuària i d'una àrea de descans, que executarà l'empresa solicitant, que el fa totalment idoni per a estos usos, tal com es pot observar en els plànols aportats.  
  
Finalment, l'enginyer instructor conclou que des del punt de vista tècnic, la documentació presentada (memòria i plànols del projecte de modificació de traçat amb data abril de 2012, així com les escriptures aportades) és prou detallada quant a la identificació dels terrenys a desafectar, i a classificar o afectar com a nou traçat, i no s'aprecia cap inconvenient perquè continue la tramitació.  
I proposa que es procedisca a:  
1r. La desafectació del tram de 1.530 m i una superfície de 30.608 m² de la via pecuària assagador de Llançola descrit en la memòria i grafiat en els plànols, que queda dins de l'àmbit de la concessió minera número 2112 Arcitras, al municipi de Sant Joan de Moró.  
2n. La classificació o afectació del nou traçat proposat de 1.225 m i una superfície de 54.336 m² per a la via pecuària assagador de Llançola, descrit en la memòria i els plànols del projecte esmentat.  
Es publica en el Diari Oficial de la Comunitat Valenciana la resolució de l'aprovació de la modificació parcial de traçat.  
14. Amb data 12 d'abril de 2012, el director territorial d'Infraestructures, Territori i Medi Ambient formula proposta de modificació parcial de traçat de la via pecuària número 25 assagador de Llançola en els mateixos termes que en l'informe proposta de 10 d'abril de 2013, de l'instructor de l'expedient.  
15. Amb data 29 de maig de 2013, la Secció de Gestió Forestal del Servici d'Ordenació i Gestió Forestal emet un informe en què transcriu l'informe proposta de l'instructor de l'expedient, en el qual conclou que haurà de dur-se a terme l'adequació del nou traçat de l'assagador de Llançola de manera que permeta utilitzar-lo per als usos previstos en la Llei 3/1995, de 23 de març, de Vies Pecuàries, tant per a l'ús ramader com per als usos compatibles i complementaris.  
  
16. Amb data 18 de juny de 2013, el cap del Servici d'Ordenació i Gestió Forestal emet un informe favorable a l'aprovació de la modificació parcial de traçat de la via pecuària assagador de la Llançola en el tram afectat per la concessió minera número 2112, Arcitras, al terme municipal de Sant Joan de Moró, promogut per Watts Blake Bearne España, SA, actualment Sibelco Materiales Cerámicos, SA, ja que complix els requisits establits en la Llei 3/1995, de 23 de març, de Vies Pecuàries.  
20. Amb data 19 de juny de 2013, el director general de Medi Natural emet una proposta de resolució d'aprovació de la modificació parcial de traçat de la via pecuària esmentada, amb subjecció a la legislació vigent.  
21. Vist l'informe favorable de l'Advocacia General de la Generalitat, amb data 3 de setembre de 2013, rebut en el Servici d'Ordenació i Gestió Forestal el dia 17 de setembre de 2013.   
  
Fonaments de dret  
1. L'expedient s'ha tramitat d'acord amb allò que s'estipula en els articles 10 i 11 de la Llei 3/1995, de 23 de març, de Vies Pecuàries, així com en la Instrucció de 13 de gener de 2012 de la Direcció General del Medi Natural, sobre vies pecuàries.  
2. De conformitat amb la documentació escrita i gràfica que es troba en l'expedient, tal com s'exposa en l'informe proposta de l'instructor de 10 d'abril de 2013, el traçat proposat complix els requisits establits en l'article 11 de la Llei 3/1995, de 23 de març, de Vies Pecuàries, que establix:  
Per raons d'interés públic i, excepcionalment i de forma motivada, per interés particular, amb la desafectació prèvia, es podrà variar o desviar el traçat d'una via pecuària, sempre que s'assegure el manteniment de la integritat superficial, la idoneïtat dels itineraris i dels traçats i la continuïtat del trànsit ramader i dels altres usos compatibles i complementaris.  
El traçat alternatiu de l'assagador afectat finalitzaria en el mateix punt que en el seu traçat original, quan s'unix a l'assagador de la Talaiola al coll d'Ullastre, tal com es descriu en el projecte de classificació de vies pecuàries.  
La descripció del nou traçat és la següent:  
Arranca del camí dels Ametlers, just al final de l'última vivenda, i es dirigix en direcció nord continuant pels abocadors miners restaurats, travessa el barranc de Belengueret (hui camí d'accés a l'explotació) i seguix després pel peu dels abocadors miners restaurats fins a unir-se a l'assagador de Piné, discorre a través seu i de l'assagador de Talaiola al coll d'Ullastre, on finalitzaria el seu recorregut.  
Manté en tot el traçat un ample mínim de 20 m, que és el que posseïa la via pecuària esmentada, la integritat superficial (en la proposta s'incrementa sensiblement la superfície aportada pel solicitant), la idoneïtat de l'itinerari i del traçat i la continuïtat del trànsit ramader i dels altres usos compatibles i complementaris amb aquell.  
  
En la zona recreativa té una amplària màxima de 133 m, i l'amplària de la zona de descans és de 50 m.  
El tram a modificar en el seu traçat té una longitud de 1.450 m des del seu extrem nord.  
L'interés públic queda justificat, ja que segons el que establix l'article 131.2 del Reial Decret 2857/1978, de 25 d'agost, pel qual s'aprova el Reglament General per al Règim de la Mineria, l'atorgament de la concessió minera comporta la declaració d'utilitat pública, per la qual cosa el trasllat de la via pecuària afectada per les labors extractives que es realitzen en la concessió minera Arcitras estaria previst entre els supòsits establits en l'article 11 de la Llei 3/1995, de 23 de març, de Vies Pecuàries, i considerant que és impossible recuperar el traçat original en haver-se destruït totalment pel buit originat per l'explotació minera durant tots estos anys, la petició del nou traçat oferiria recuperar en uns anys, aproximadament en 2013-2014, novament la via pecuària que comunica la barriada del mas dels Ametlers amb la forest consorciada Ermita de Sant Miquel CS 3071.  
  
3. Vistos els articles 10 i 11 de la Llei 3/1995, de 23 de març, de Vies Pecuàries, que regulen la desafectació del domini públic de terrenys de vies pecuàries i la modificació de traçat de vies pecuàries, respectivament; la Llei 14/2003, de 10 d'abril, de Patrimoni de la Generalitat Valenciana, de la qual, encara que és supletòria a la de vies pecuàries vigent, ha d'observar-se el compliment quant a la regulació que s'hi fa de la desafectació demanial i/o permuta dels béns immobles de la Generalitat; i la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Vistos els preceptes legals esmentats i la resta d'aplicació concordant i pertinent, fent ús de les atribucions que em conferix el Reglament Orgànic i Funcional de la Conselleria d'Infraestructures, Territori i Habitatge, aprovat pel Decret 85/2013, de 28 de juny, del Consell (DOCV 7057, 01.07.2013),   
  
  
ORDENE  
  
Únic  
Aprovar la modificació parcial del traçat de l'assagador de Llançola en el tram afectat per la concessió minera número 2112 Arcitras, al terme municipal de Sant Joan de Moró, promoguda per Watts Blake Bearne España, SA, actualment, Sibelco Materiales Cerámicos, SA, amb subjecció a la legislació vigent, tal com es descriu en esta resolució, i es procedix a:  
1. Desafectar el tram de la via pecuària descrita en el projecte i grafiat en el plànol, d'acord amb la documentació que es troba en l'expedient.  
2. Afectar el nou tram proposat de la via pecuària descrita en el projecte i grafiat en el plànol, d'acord amb la documentació que es troba en l'expedient.  
3. Autoritzar la permuta entre els terrenys desafectats i els oferits per la mercantil Sibelco Materiales Cerámicos SA, permuta que haurà de formalitzar-se posteriorment per a fer-se efectiva.  
Esta resolució serà notificada per la Direcció Territorial de Castelló als interessats en este procediment.  
Contra esta resolució, que posa fi a la via administrativa, es podrà interposar un recurs de reposició davant de la consellera d'Infraestructures, Territori i Medi Ambient, en el termini d'un mes comptador des de l'endemà de la recepció d'esta notificació, d'acord amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació o la publicació, de conformitat amb el que preveuen els articles 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que els interessats puguen exercitar qualsevol altre recurs que estimen oportú.  
  
València, 26 de setembre de 2013   
  
La consellera d'Infraestructures, Territori i Medi Ambient,  
ISABEL BONIG TRIGUEROS